title: Решение на Съвета от 19 юни 2006 година за адаптиране на приложение VIII към Акта за присъединяване на България и Румъния

text:
Важна правна забележка

|

32006D0664

Официален вестник n° L 277 , 09/10/2006 стр. 0004 - 0006

		Решение на Съветаот 19 юни 2006 годиназа адаптиране на приложение VIII към Акта за присъединяване на България и Румъния(2006/664/EO)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за присъединяване на България и Румъния, подписан в Люксембург на 25 април 2005 г., и по-специално член 4, параграф 3 от него,като взе предвид Акта за присъединяване на България и Румъния, и по-специално член 34, параграф 4 от него,като взе предвид предложението на Комисията,като взе предвид становището на Европейския парламент [1],като има предвид, че:(1) Регламент (ЕО) № 1698/2005 на Съвета от 20 септември 2005 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) [2] въвежда изменения в достиженията на правото на ЕС, въз основа на които се базираха преговорите за присъединяване с България и Румъния.(2) Следователно е налице необходимост да бъде адаптиран Актът за присъединяване на България и Румъния, така че той да съответства на Регламент (ЕО) № 1698/2005.(3) При извършване на необходимите адаптации към Акта за присъединяване на България и Румъния основната характеристика и принципите на резултатите от преговорите следва да бъдат поддържани и приложени към новите елементи. При това адаптациите към Акта за присъединяване следва да бъдат ограничени само до абсолютно необходимото.(4) Мерките относно "полупазарни дейности" и "групите производители", предвидени в приложение VIII към Акта за присъединяване на България и Румъния, са обхванати от Регламент (ЕО) № 1698/2005 като преходни мерки за България, Чешката република, Естония, Кипър, Латвия, Литва, Унгария, Малта, Полша, Румъния, Словения и Словакия. Следователно разпоредбите, определени в Акта за присъединяване на България и Румъния в тези области, следва да бъдат заличени.(5) Разпоредбите относно техническото сътрудничество, предвидени в приложение VIII към Акта за присъединяване на България и Румъния, са обхванати от Регламент (ЕО) № 1698/2005 и следователно трябва да бъдат зачеркнати.(6) Регламент (ЕО) № 1698/2005 установява задължителна ос "Лидер" в рамките на програмата за развитие на селските райони, която трябва да сведе до минимум процента на помощите, отпускани от ЕЗФРСР по програмата. В допълнение член 59 от посочения регламент установява мярка, целяща изграждане на капацитет за подпомагане, което се различава от спогодбите, договорени за България и Румъния. Следователно е необходимо да бъдат хармонизирани разпоредбите относно "Лидер", посочени в приложение VIII към Акта за присъединяване на България и Румъния с новите разпоредби, предвидени в Регламент (ЕО) № 1698/2005.(7) Регламент (ЕО) № 1698/2005 предвижда подпомагане при използването на консултантски услуги. Въпреки това са налице разлики между Акта за присъединяване на България и Румъния и посочения регламент в обхвата на тази мярка. Поради това, предимно за да се избегне двойното финансиране, за първите три години от програмата България и Румъния следва да получат право на избор да прилагат или мярката, предвидена в приложение VIII към Акта за присъединяване, или мярката, предвидена в Регламент (ЕО) № 1698/2005.(8) Още повече, че след достигане на политическо споразумение относно Регламент (ЕО) № 1698/2005 Съветът и Комисията се споразумяха, чрез съвместна декларация относно България и Румъния, да разширят мярката относно консултантските услуги, предвидена в приложение VIII към Акта за присъединяване на България и Румъния, до 2013 г. по отношение на разпоредбата за консултантските услуги за земеделски производители, получаващи помощи за полупазарна дейност. Приложение VIII към Акта за присъединяване следва да бъде адаптирано, за да вземе предвид това споразумение.(9) Като се вземе предвид, че с Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика [3] беше създаден единен фонд за подпомагане развитието на селските райони от Общността, който замества предишните два източника за финансиране, възниква необходимост да бъде изяснена базата, въз основа на която следва да бъде изчислена горната граница от 20 %, определена като допълнение към мярката за преки плащания, предвидена в точка Д от раздел I на приложение VIII към Акта за присъединяване на България и Румъния.(10) Подпомагането от Общността, предвидено в точка Д от раздел I на приложение VIII към Акта за присъединяване на България и Румъния, е насочено към съфинансирани национални директни плащания или помощи, съгласно член 143в от Регламент (ЕО) № 1782/2003 на Съвета от 29 септември 2003 г. относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители, и за изменение на Регламенти (EИО) № 2019/93, (EО) № 1452/2001, (EО) № 1453/2001, (EО) № 1454/2001, (EО) 1868/94, (EО) № 1251/1999, (EО) № 1254/1999, (EО) № 1673/2000, (EИО) № 2358/71 и (EО) № 2529/2001 [4]. Поради тази причина въпросното подпомагане не следва да бъде вземано предвид при изчисляването на баланса между целите, описани в член 17 от Регламент (ЕО) № 1698/2005.(11) Регламент (ЕО) № 1698/2005 не включва повече икономическата приложимост като качествено условие за мярката, засягаща инвестиционното подпомагане. Съответната дерогация, предвидена за България и Румъния в приложение VIII към Акта за присъединяване, следователно трябва да бъде заличена.(12) Регламент (ЕО) № 1290/2005 установява нови правила по отношение на финансирането на разходите за развитие на селските райони. Тъй като въпросните разпоредби следват същите принципи, както тези, залегнали в членове 31 и 32 от Регламент (ЕО) № 1260/1999 от 21 юни 1999 г. относно определяне на общи разпоредби за структурните фондове [5], които са посочени в Акта за присъединяване на България и Румъния, специфичните финансови разпоредби, предвидени в приложение VIII към Акта за присъединяване, вече не са необходими. В допълнение съществува необходимост в посоченото приложение да се променят мерките относно финансовото подпомагане от Общността за агроекология и хуманно отношение към на животните, тъй като, в съответствие с член 70 от Регламент (ЕО) № 1698/2005, приносът при съфинансиране вече не се установява чрез мярка, а на равнище ос,РЕШИ:Член 1Приложение VIII към Акта за присъединяване на България и Румъния се изменя, както следва:1. Раздел I се изменя, както следва:а) точки А и Б се заличават;б) точка В се заменя със следното:"В. Типови мерки за "Лидер+"В допълнение към мерките, предвидени в член 63, буква в) от Регламент (ЕО) № 1698/2005, може да се предостави подпомагане към следните мерки:а) изграждане на представителства на местни партньорства за развитие;б) съставяне на стратегии за интегрирано развитие;в) финансови проучвания и подготовка на заявления за подпомагане.";в) точка Г се заменя със следното:"Г. Консултантски услуги и служби за служби за съвети за земеделските производители1. Предоставя се подпомагане с цел осигуряване на консултантски услуги и служби за съвети за земеделските производители.За периода от 2007 до 2009 г. такова подпомагане може да не бъде включено в програмата за развитие на селските райони, ако е предвидено подпомагане, както е предвидено в член 24 от Регламент (ЕО) № 1698/2005.2. За периода от 2010 до 2013 г. се осигурява подпомагане само при предоставяне на услуги за земеделските производители, които получават подпомагане за полупазарни дейности, както е посочено в член 20, буква г), II) от Регламент (ЕО) № 1698/2005.Консултантските услуги за земеделски производители, посочени в точка 1, обхващат минимум:а) законоустановените изисквания за управление и условия за добро селскостопанско и екологично състояние, посочени в членове 4 и 5 от Регламент (ЕО) № 1782/2003 и приложения III и IV от него;б) стандарти за безопасност на труда, основани на законодателството на Общността.";г) точка Д се заменя, както следва:i) в точка 3 първото изречение се заменя със следното:"Приносът на Общността в подпомагането, предоставен, съгласно настоящия подраздел, на България и Румъния по отношение на всяка от годините 2007, 2008 и 2009 не надвишава 20 % от съответното им годишно финансиране, осигурявано от секция "Гарантиране" на ФЕОГА, както е посочено в член 34, параграф 2 от настоящия Акт за присъединяване.";ii) добавя се следната точка:"5. Финансовият принос на Общността по тази мярка не се взима предвид при изчисляването на баланса между целите съгласно член 17 от Регламент (ЕО) № 1698/2005.";д) точки Е и Ж се заличават.2. В раздел II точка 1 се заличава.3. Раздел IV се заменя със следното:"Чрез дерогация от член 70, параграф 3, буква а) от Регламент (ЕО) № 1698/2005 финансовият принос на Общността може да възлиза на 80 % за оси 1 и 3, както и за техническото подпомагане.Чрез дерогация от член 70, параграф 3, буква б) от Регламент (ЕО) № 1698/2005 финансовият принос на Общността може да възлиза на 82 % за ос 2.".Член 2Настоящото решение се съставя на чешки, датски, нидерландски, английски, естонски, фински, френски, немски, гръцки, унгарски, ирландски, италиански, латвийски, литовски, малтийски, полски, португалски, словашки, словенски, испански, шведски, български и румънски език, като всички 23 текста са еднакво автентични.Член 3Настоящото решение се прилага от 1 януари 2007 г., при условие че Договорът за присъединяване на България и Румъния влезе в сила.Съставено в Люксембург на 19 юни 2006 година.За СъветаПредседателJ. Pröll[1] Все още непубликувано в Официален вестник.[2] ОВ L 277, 21.10.2005 г., стр. 1. Регламент, изменен с Регламент (ЕО) № 1463/2006 (ОВ L 277, 9.10.2006 г., стр. 1).[3] ОВ L 209, 11.8.2005 г., стр. 1. Регламент, изменен с Регламент (ЕО) № 320/2006 (ОВ L 58, 28.2.2006 г., стр. 42).[4] ОВ L 270, 21.10.2003 г., стр. 1. Регламент, последно изменен с Регламент (ЕО) № 953/2006 (ОВ L 175, 29.6.2006 г., стр. 1).[5] ОВ L 161, 26.6.1999 г., стр. 1. Регламент, последно изменен с Регламент (ЕО) № 173/2005 (ОВ L 29, 2.2.2005 г., стр. 3).--------------------------------------------------


title: Решение (ЕС) 2017/1214 на Комисията от 23 юни 2017 година за установяване на критерии за присъждане на екомаркировката на ЕС на детергенти за ръчно миене (нотифицирано под номер С(2017) 4227) (Текст от значение за ЕИП. )

text:
                  12.7.2017

                  BG

                  Официален вестник на Европейския съюз

                  L 180/1

            РЕШЕНИЕ (ЕС) 2017/1214 НА КОМИСИЯТА
      от 23 юни 2017 година
      за установяване на критерии за присъждане на екомаркировката на ЕС на детергенти за ръчно миене

            (нотифицирано под номер С(2017) 4227)

      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 66/2010 на Европейския парламент и на Съвета от 25 ноември 2009 г. относно екомаркировката на ЕС (1), и по-специално член 8, параграф 2 от него,
      след консултация със Съвета по екомаркировка на Европейския съюз,
      като има предвид, че:

                  (1)

                  Съгласно Регламент (ЕО) № 66/2010 екомаркировката на ЕС може да се присъжда на продукти, които през целия си жизнен цикъл имат намалено въздействие върху околната среда.

                  (2)

                  В Регламент (ЕО) № 66/2010 е предвидено да се определят специални критерии за екомаркировката на ЕС за всяка група продукти.

                  (3)

                  С Решение 2011/382/ЕС на Комисията (2) се определят екологични критерии, както и съответните изисквания за оценка и проверка за детергенти за ръчно миене на съдове, валидни до 31 декември 2016 г.

                  (4)

                  С цел да се отчетат съвременните тенденции на пазара и иновациите в последващия период, се счита за целесъобразно да се установи преразгледан набор от екологични критерии за тази продуктова група.

                  (5)

                  Преразгледаните критерии, както и съответните изисквания за оценка и проверка, следва да бъдат валидни за период от шест години, считано от датата на нотифициране на настоящото решение, като се вземе предвид иновационният цикъл за тази група продукти. Посочените критерии имат за цел да популяризират продукти, които имат намалено въздействие върху водните екосистеми, съдържат намалено количество опасни вещества, постигат търсения с тях резултат и способстват за минимализирането на отпадъците чрез наличието на по-малко опаковки.

                  (6)

                  От съображения за правна сигурност Решение № 2011/382/ЕС следва да бъде отменено.

                  (7)

                  Следва да бъде предоставен преходен период за производителите, на чиито продукти е присъдена екомаркировката на ЕС за детергенти за ръчно миене въз основа на критериите, определени в Решение 2011/382/ЕС, така че те да разполагат с достатъчно време, за да приспособят своите продукти към преразгледаните критерии и изисквания.

                  (8)

                  Предвидените в настоящото решение мерки са в съответствие със становището на Комитета, създаден съгласно член 16 от Регламент (ЕО) № 66/2010,

            ПРИЕ НАСТОЯЩОТО РЕШЕНИЕ:
      Член 1
      Групата продукти „детергенти за ръчно миене на съдове“ включва всички детергенти, които попадат в обхвата на Регламент (ЕО) № 648/2004 на Европейския парламент и на Съвета (3) относно детергентите, които се търгуват и са предназначени за ръчно миене на съдове като стъклени и глинени съдове и кухненски прибори, включително прибори за хранене, тенджери, тигани и тави.
      Групата продукти включва продукти както за лична, така и за професионална употреба. Продуктите са смес от химични вещества и не съдържат микроорганизми, добавени умишлено от производителя.
      Член 2
      За целите на настоящото решение се прилагат следните определения:

                  1)

                  „входящи вещества“ означава вещества, добавени умишлено, както и странични продукти и онечиствания от суровини, които са в крайната формулировка на продукта [(включително водоразтворимо фолио, когато е използвано)];

                  2)

                  „първична опаковка“ означава:

                              а)

                              за единични дози в опаковка, която е предвидено да се отстранява преди употреба — обвивката на индивидуалната доза и опаковката, която е предвидено да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                              б)

                              за всички други типове продукти — опаковката, предвидена така, че да представлява най-малката единица стока за продажба на крайния ползвател или потребител на мястото на покупката, включително етикета, когато е приложимо;

                  3)

                  „микропластмаси“ означава частици с размер под 5 mm от неразтворима макромолекулна пластмаса, получена чрез един от следните процеси:

                              а)

                              процес на полимеризация, като полиадиция, поликондензация или друг сходен процес, при който се използват мономери или други изходни вещества;

                              б)

                              химическа промяна на естествени или синтетични макромолекули;

                              в)

                              микробна ферментация;

                  4)

                  „наноматериал“ означава естествен, съпътстващ или произведен материал, съдържащ частици в необвързано състояние или под формата на агрегат или агломерат, при което външният размер в едно или повече измерения на поне 50 % от общия брой частици е в обхвата 1—100 nm (4).

            Член 3
      За да получи екомаркировката на ЕС съгласно Регламент (ЕО) № 66/2010, даден детергент за ръчно миене на съдове спада към групата продукти „детергенти за ръчно миене на съдове“, определена в член 1 от настоящото решение, и удовлетворява критериите, както и съответните изисквания за оценяване и удостоверяване, определени в приложението.
      Член 4
      Критериите за групата продукти „детергенти за ръчно миене“ и свързаните с тях изисквания за оценка и проверка, са валидни шест години, считано от датата на нотифициране на настоящото решение.
      Член 5
      Кодовият номер за означаване на продуктовата група „детергенти за ръчно миене на съдове“ за административни цели е „019“.
      Член 6
      Решение 2011/382/ЕС се отменя.
      Член 7
      1.   Чрез дерогация от член 6 заявленията за присъждане на екомаркировката на ЕС на продукти, попадащи в групата продукти „детергенти за ръчно миене“, които са подадени преди датата на нотифициране на настоящото решение, се оценяват в съответствие с условията, определени в Решение 2011/382/ЕС.
      2.   Заявленията за присъждане на знака за екомаркировка на ЕС на продукти, попадащи в групата продукти „детергенти за ръчно миене“, които са подадени в срок от два месеца от датата на нотифициране на настоящото решение, могат да се основават на критериите, формулирани в Решение 2011/382/ЕС, или на критериите, формулирани в настоящото решение. Тези заявления се оценяват в съответствие с критериите, на които се основават.
      3.   Лицензите за екомаркировка на ЕС, предоставени в съответствие с критериите, определени в Решение 2011/382/ЕС, могат да се използват в продължение на 12 месеца след датата на нотифициране на настоящото решение.
      Член 8
      Адресати на настоящото решение са държавите членки.

         Съставено в Брюксел на 23 юни 2017 година.

               За Комисията

            Karmenu VELLA

               Член на Комисията

         (1)  ОВ L 27, 30.1.2010 г., стр. 1.

         (2)  Решение 2011/382/ЕС на Комисията от 24 юни 2011 г. за установяване на екологични критерии за присъждане на екомаркировката на ЕС на детергенти за ръчно миене на съдове (ОВ L 169, 29.6.2011 г., стр. 40).

         (3)  Регламент (ЕО) № 648/2004 на Европейския парламент и на Съвета от 31 март 2004 г. относно детергентите (ОВ L 104, 8.4.2004 г., стр. 1).

         (4)  Препоръка на Комисията 2011/696/ЕС от 18 октомври 2011 г. относно определението за наноматериали (ОВ L 275, 20.10.2011 г., стр. 38).

         ПРИЛОЖЕНИЕ

            РАМКОВИ РАЗПОРЕДБИ

            КРИТЕРИИ ЗА ЕКОМАРКИРОВКА НА ЕС

            Критерии за присъждане на екомаркировката на ЕС за детергенти за ръчно миене

         КРИТЕРИИ

                     1.

                     Токсичност за водни организми

                     2.

                     Биоразградимост

                     3.

                     Устойчиво снабдяване с палмово масло, масло от палмови ядки и техните производни

                     4.

                     Изключени и ограничени вещества

                     5.

                     Опаковка

                     6.

                     Годност за употреба

                     7.

                     Информация за потребителя

                     8.

                     Информация, отбелязана на екомаркировката на ЕС

               ОЦЕНКА И ПРОВЕРКА
         а)   Изисквания

         В рамките на всеки критерий са посочени съответните специални изисквания за оценка и проверка.
         Когато от заявителя се изисква да представи пред компетентните органи декларации, документация, анализи, протоколи от изпитвания или други доказателства за съответствие с критериите, те могат да произлизат от заявителя и/или от неговия(те) доставчик(ци), според случая.
         Компетентните органи отдават предпочитание на свидетелствата, които са издадени от органи, акредитирани съгласно съответния хармонизиран стандарт за лабораториите за изпитване и калибриране, както и на проверките от органи, които са акредитирани съгласно съответния хармонизиран стандарт за органи, сертифициращи продукти, процеси и услуги. Акредитирането се извършва в съответствие с разпоредбите в Регламент (ЕО) № 765/2008 на Европейския парламент и на Съвета (1).
         Когато е целесъобразно, могат да бъдат използвани методи на изпитване, различни от посочените за даден критерий, в случай че компетентният орган, разглеждащ заявлението, ги приеме за еквивалентни.
         Когато е целесъобразно, компетентните органи могат да изискат придружаваща документация и да извършват независими проверки или посещения на място.
         Предварително условие е продуктът да отговаря на всички приложими законови изисквания на държавата или държавите, на чийто пазар е предназначен да бъде предлаган. Заявителят трябва да декларира, че продуктът удовлетворява това изискване.
         Списъкът с базата данни на съставките на детергентите (списъкът DID), който е на разположение на уебсайта за екомаркировката на ЕС, съдържа най-използваните входящи вещества във формулировката на детергентите и козметичните продукти. Този списък се използва за получаване на данни за изчисляването на критичния обем на разреждане (CDV) и за оценката на биоразградимостта на входящите вещества. По отношение на веществата, които не са включени в списъка DID, са дадени указания за това как да се изчисляват или екстраполират съответните данни.
         Списък на всички входящи вещества се предоставя на компетентния орган, като се посочва търговското наименование (ако има такова), химичното наименование, CAS номер, DID номер, входящото количество, функцията и формата, налични във формулировката на крайния продукт (включително водоразтворимо фолио, ако се използва).
         Посочват се консервантите, ароматизиращите вещества и оцветителите, независимо от концентрацията им. Други входящи вещества се посочват при концентрация от 0,010 % тегловни или над нея.
         Всички входящи вещества, налични под формата на наноматериали, се посочват ясно в списъка с думата „нано“ в скоби.
         За всяко включено в списъка входящо вещество се предоставят информационни листове за безопасност (ИЛБ) в съответствие с Регламент (ЕО) № 1907/2006 на Европейския парламент и на Съвета (2). Когато няма ИЛБ за дадено вещество, тъй като то е част от смес, заявителят предоставя ИЛБ за сместа.
         б)   Измервателни прагове

         Спазването на екологичните критерии се изисква за всички входящи вещества, както е указано в таблица 1.

            Таблица 1

            Прагови равнища, приложими за входящи вещества по критерий за детергентите за ръчно миене (тегловни проценти)

                     Наименование на критерия

                     Повърхностноактивни вещества

                     Консерванти

                     Оцветителни агенти

                     Ароматизиращи вещества

                     Други (напр. ензими)

                     Токсичност за водни организми

                     ≥ 0,010

                     Без ограничения (*1)

                     Без ограничения (*1)

                     Без ограничения (*1)

                     ≥ 0,010

                     Биоразградимост

                     Повърхностноактивни вещества

                     ≥ 0,010

                     Не се прилага

                     Не се прилага

                     Не се прилага

                     Не се прилага

                     Органични вещества

                     ≥ 0,010

                     Без ограничения (*1)

                     Без ограничения (*1)

                     Без ограничения (*1)

                     ≥ 0,010

                     Устойчиво снабдяване с палмово масло

                     ≥ 0,010

                     Не се прилага

                     Не се прилага

                     Не се прилага

                     ≥ 0,010

                     Изключени или ограничени вещества

                     Посочени изключени и ограничени вещества

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Опасни вещества

                     ≥ 0,010

                     ≥ 0,010

                     ≥ 0,010

                     ≥ 0,010

                     ≥ 0,010

                     SVHC (вещества, пораждащи сериозно безпокойство)

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Без ограничения (*1)

                     Ароматизиращи вещества

                     Не се прилага

                     Не се прилага

                     Не се прилага

                     Без ограничения (*1)

                     Не се прилага

                     Консерванти

                     Не се прилага

                     Без ограничения (*1)

                     Не се прилага

                     Не се прилага

                     Не се прилага

                     Оцветителни агенти

                     Не се прилага

                     Не се прилага

                     без ограничения (*1)

                     Не се прилага

                     Не се прилага

                     Ензими

                     Не се прилага

                     Не се прилага

                     Не се прилага

                     Не се прилага

                     Без ограничения (*1)

               РЕФЕРЕНТНА ДОЗА
         Следната доза се приема за референтна доза за изчисленията с цел документиране на съответствието с критериите за екомаркировка на ЕС и за изпитване на почистващите свойства.
         Най-високата доза, препоръчана от производителя за получаването на 1 литър воден разтвор на измиващ препарат за почистване на нормално замърсени съдове (посочено в g/l воден разтвор на измиващ препарат или ml/l воден разтвор на измиващ препарат).

            Оценка и проверка: заявителят предоставя етикета на продукта или листовката с инструкции за потребителя, съдържаща инструкции за дозиране.

            Критерий 1 — Токсичност за водни организми

         Критичният обем на разреждане (CDVchronic) на продукта не трябва да надхвърля следните гранични стойности за референтната доза:

                     Продуктов тип

                     Граничен CDV
                     (l/l воден разтвор на измиващ препарат)

                     Детергенти за ръчно миене на съдове

                     2 500

            Оценка и проверка: заявителят предоставя изчислението на CDVchronic на продукта. На уебсайта за екомаркировката на ЕС е предоставена електронна таблица за изчисляването на стойността на CDVchronic.
         CDVchronic се изчислява за всички входящи вещества (i) в продукта, като се използва следното уравнение:

         където:

                     дозировка(i)

                     :

                     тегло (g) на веществото (i) в референтната доза;

                     DF(i)

                     :

                     коефициент на разграждане за веществото (i);

                     TFchronic(i)

                     :

                     коефициент на хронична токсичност на веществото (i).

               Стойностите на DF(i) and TFchronic(i) се посочват в най-актуалната част А на списъка DID. Ако входящото вещество не е включено в част А, заявителят прави оценка на стойностите, като използва подхода, описан в част Б от посочения списък, и приложи съответната документация.

            Критерий 2 — Биоразградимост

         а)   Биоразградимост на повърхностноактивни вещества

         Всички повърхностноактивни вещества трябва да са лесно разградими (аеробно).
         Всички повърхностноактивни вещества, класифицирани като опасни за водната среда: Категория 1 (H400) остра опасност или категория 3 (H412) хронична опасност в съответствие с Регламент (ЕО) № 1272/2008 на Европейския парламент и на Съвета (3) освен това трябва да бъдат анаеробно биоразградими.
         б)   Биоразградимост на органични съединения

         Съдържанието на органични вещества в продукта, които са аеробно небиоразградими (т.е. които не са лесно биоразградими — not readily biodegradable, aNBO) и/или анаеробно небиоразградими (anNBO) не трябва да надхвърлят следните гранични стойности за референтната доза:

                     Продуктов тип

                     Аеробно небиоразградими вещества (aNBO)
                     (g/l воден разтвор на измиващ препарат)

                     Анаеробно небиоразградими вещества (anNBO)
                     (g/l воден разтвор на измиващ препарат)

                     Детергенти за ръчно миене на съдове

                     0,03

                     0,08

            Оценка и проверка: заявителят предоставя документация за разградимостта на повърхностноактивните вещества, както и изчислението на aNBO и на anNBO за продукта. На уебсайта за екомаркировката на ЕС е предоставена електронна таблица, която да се използва за изчисляването на стойността на aNBO и на anNBO.
         Както за разградимостта на повърхностноактивни вещества, така и за стойностите на aNBO и anNBO за органични съединения, се прави препратка към най-актуалния списък DID.
         За входящи вещества, които не са включени в част А от списъка DID, се предоставя съответната информация, получена от литературни или други източници, или подходящи резултати от изпитвания, показващи, че съответните вещества са аеробно и анаеробно биоразградими, както е описано в част Б от посочения списък.
         При липсата на документация за разградимост, описана по-горе, входящо вещество, различно от повърхностноактивно вещество, може да бъде освободено от изискването за анаеробна разградимост, ако е изпълнена една от следните три алтернативи:

                     1)

                     лесно разградимо е и има ниска адсорбция (A < 25 %);

                     2)

                     лесно разградимо е и има висока десорбция (D > 75 %);

                     3)

                     лесно разградимо е и небиоакумулиращо (4).

               Провежда се изпитване за адсорбция/десорбция в съответствие с насока 106 на ОИСР.

            Критерий 3 — Устойчиво снабдяване с палмово масло, масло от палмови ядки и техните производни

         Входящите вещества, използвани в продуктите, които са получени от палмово масло или масло от палмови ядки, трябва да са с произход от насаждения, които отговарят на изискванията на схема за сертифициране за устойчива продукция, създадена въз основата на организации с няколко заинтересовани страни, които имат множество членове, включително НПО, промишлеността и държавата, и които обръщат внимание на въпросите, свързани с въздействието върху околната среда, включително върху почвата, биоразнообразието, запасите от органичен въглерод и опазването на природните ресурси.

            Оценка и проверка: Заявителят предоставя данни посредством сертификати на трета страна и система за проследяване на това, че палмовото масло и маслото от палмови ядки, използвани при производството на входящите вещества, произхождат от насаждения, които са обработвани съгласно принципите на устойчивото развитие.
         Приетите сертификати включват тези по схемата Roundtable for Sustainable Palm Oil (RSPO) (със запазване на идентичността (identity preserved), с разделно третиране на сертифицирани и несертифицирани масла (segregated) и със смесване на сертифицирани и несертифицирани масла (mass balance) или всяка равностойна или по-строга схема за устойчиво развитие
         За химичните производни на палмовото масло и маслото от палмови ядки е допустимо да се докаже устойчивост чрез системи с търгуеми сертификати като GreenPalm или равностойни на тях, като се предоставят декларираните суми по годишния доклад за напредъка (Annual Communications of Progress (ACOP) на предоставени и изкупени сертификати GreenPalm по време на последния годишен търговски период.

            Критерий 4 — Изключени и ограничени вещества

         а)   Конкретни изключени и ограничени вещества

         i)   Изключени вещества

         Веществата, посочени по-долу, не трябва да се включват във формулировката на продукта, независимо от тяхната концентрация:

                     —

                     Алкилфенолетоксилати (APEO) и други производни на алкилфеноли,

                     —

                     Атранол,

                     —

                     Хлороатранол,

                     —

                     Диетилентриаминпентаоцетна киселина (DTPA),

                     —

                     Етилендиаминтетраоцетна киселина (EDTA) и нейните соли,

                     —

                     Формалдехид и изпускащи формалдехид продукти (напр. 2-бромо-2-нитропропан-1,3-диол, 5-бромо-5-нитро-1,3-диоксан, натриев хидроксилметилглицинат, диазолидинилуреа), с изключение на онечистванията на формалдехид в повърхностноактивни вещества на базата на химията на полиалкоксисъединенията в концентрация до 0,010 % тегловни във входящото вещество,

                     —

                     (само за професионални продукти) аромати,

                     —

                     Глутаралдехид,

                     —

                     Хидроксиизохексил-3-циклохексенкарбоксалдехид (HICC),

                     —

                     Микропластмаси,

                     —

                     Наносребро,

                     —

                     Нитромускуси и полициклични мускуси,

                     —

                     Фосфати,

                     —

                     Перфлуорни алкилати,

                     —

                     Четвъртични амониеви соли, които не са лесно биоразградими,

                     —

                     Реактивни хлорни съединения,

                     —

                     Родамин B,

                     —

                     Триклозан,

                     —

                     3-йодо-2-пропинилов бутилкарбамат.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, с които се потвърждава, че изброените в списъка вещества не са включени във формулировката на продукта, независимо от тяхната концентрация.
         ii)   Ограничени вещества

         Веществата, посочени по-долу, не трябва да се включват във формулировката на продукта с концентрация, която е над указаната:

                     —

                     2-метил-2Н-изотиазол-3-он: 0,0050 % тегловни (ако стойността на 2-метил-2Н-изотиазол-3-он, която е позволена в приложение V (списък на консервантите, позволени за употреба в козметичните продукти) към Регламент (ЕО) № 1223/2009 на Европейския парламент и на Съвета (5), е по-ниска към момента на подаване на заявлението, тази по-ниска стойност има предимство),

                     —

                     1,2-бензизотиазол-3(2Н)-он: 0,0050 % тегловни,

                     —

                     2-метил-5-хлоро-4-изотиазолин-3-он/2-метил-4-изотиазолин-3-он: 0,0015 % тегловни.

               Общото съдържание на фосфор (P), изчислено като елементарен P, се ограничава до 0,08 g/l воден разтвор на измиващ препарат.:
         Ароматизиращите вещества, обвързани с изискването за деклариране, предвидено в Регламент (ЕО) № 648/2004, не трябва да присъстват в количества ≥ 0,010 % тегловни за вещество.

            Оценка и проверка: заявителят предоставя следните документи:

                     а)

                     ако се използват изотиазолинони — подписана декларация за съответствие, подкрепена от декларации от доставчици, ако е целесъобразно, в които се потвърждава, че съдържанието на използваните изотиазолинони е равно или по-ниско от определените гранични стойности;

                     б)

                     подписана декларация за съответствие, подкрепена от декларации от доставчици, ако е целесъобразно, в които се потвърждава, че общото количество на елементарен Р е равно или по-ниско от определените гранични стойности. Декларацията се придружава от изчисленията на общото съдържание на Р в продукта;

                     в)

                     подписана декларация за съответствие, подкрепена от декларации или документация от доставчици, ако е целесъобразно, в която се потвърждава, че ароматизиращите вещества, обвързани с изискването за деклариране, предвидено в Регламент (ЕО) № 648/2004, не присъстват над определените гранични стойности. За професионални продукти се предоставя подписана декларация за липса на ароматизиращи вещества.

               б)   Опасни вещества

         i)   Краен продукт

         Крайният продукт не трябва да се класифицира и етикетира като остро токсичен, специфично токсичен за определени органи, респираторен или кожен сенсибилизатор, канцерогенен, мутагенен или токсичен за репродукцията, нито опасен за водната околна среда, както е определено в приложение I към Регламент (ЕО) № 1272/2008 и в съответствие със списъка в таблица 2.
         ii)   Входящи вещества

         Продуктът не трябва да съдържа входящи вещества в пределна концентрация, чиито стойности са равни на или по-високи от 0,010 % тегловни в крайния продукт, които отговарят на критериите за класифициране като токсични, опасни за водната среда, респираторни или кожни сенсибилизатори, канцерогенни, мутагенни или токсични за репродукцията в съответствие с приложение I към Регламент (ЕО) № 1272/2008 и в съответствие със списъка в таблица 2.
         Когато са дефинирани по-строго, общите или специфичните пределни концентрации, определени в съответствие с член 10 от Регламент (ЕО) № 1272/2008, имат предимство.

            Таблица 2

            Ограничения по отношение на класовете на опасност и тяхната категоризация

                     Остра токсичност

                     Категории 1 и 2

                     Категория 3

                     H300 Смъртоносен при поглъщане

                     H301 Токсичен при поглъщане

                     H310 Смъртоносен при контакт с кожата

                     H311 Токсичен при контакт с кожата

                     H330 Смъртоносен при вдишване

                     H331 Токсичен при вдишване

                     H304 Може да бъде смъртоносен при поглъщане и навлизане в дихателните пътища

                     EUH070 Токсичен при контакт с очите

                     Специфична токсичност за определени органи

                     Категория 1

                     Категория 2

                     H370 Причинява увреждане на органите

                     H371 Може да причини увреждане на органите

                     H372 Причинява увреждане на органите при продължителна или повтаряща се експозиция

                     H373 Може да причини увреждане на органи при продължителна или повтаряща се експозиция

                     Респираторна или кожна сенсибилизация

                     Категория 1A/1

                     Категория 1B

                     H317 Може да предизвика алергична кожна реакция

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     H334 Може да причини алергични или астматични симптоми или затруднения с дишането при вдишване

                     Канцерогенни, мутагенни или токсични за репродукцията свойства

                     Категории 1A и 1B

                     Категория 2

                     H340 Може да причини генетични дефекти

                     H341 Предполага се, че причинява генетични дефекти

                     H350 Може да причини рак

                     H351 Предполага се, че причинява рак

                     H350i Може да причини рак при вдишване

                     H360F Може да увреди оплодителната способност

                     H361f Предполага се, че уврежда оплодителната способност

                     H360D Може да увреди плода

                     H361d Предполага се, че уврежда плода

                     H360FD Може да увреди оплодителната способност Може да увреди плода

                     H361fd Предполага се, че уврежда оплодителната способност Предполага се, че уврежда плода

                     H360Fd Може да увреди оплодителната способност Предполага се, че уврежда плода

                     H362 Може да бъде вреден за кърмачета

                     H360Df Може да увреди плода Предполага се, че уврежда оплодителната способност

                     Опасно за водната околна среда

                     Категории 1 и 2

                     Категории 3 и 4

                     H400 Силно токсичен за водните организми

                     H412 Вреден за водните организми, с дълготраен ефект

                     H410 Силно токсичен за водните организми, с дълготраен ефект

                     H413 Може да причини дълготрайни последици за водните организми

                     H411 Токсичен за водните организми, с дълготраен ефект

                     Опасен за озоновия слой

                     H420 Опасен за озоновия слой

               Този критерий не се прилага за входящи вещества, попадащи в обхвата на член 2, параграф 7, букви а) и б) от Регламент (ЕО) № 1907/2006, в който се определят критериите за освобождаване на вещества от приложения IV и V към същия регламент от изискванията за регистрация, за потребители надолу по веригата и за оценка. С цел да се определи дали това изключение се прилага, заявителят проучва внимателно всяко входящо вещество с концентрация над 0,010 % тегловни.
         Веществата и смесите, включени в таблица 3, са освободени от критерий 4, буква б), точка ii).

            Таблица 3

            Вещества, подлежащи на дерогация

                     Вещество

                     Предупреждение за опасност

                     Повърхностноактивни вещества

                     H400 Силно токсичен за водните организми

                     H412 Вреден за водните организми, с дълготраен ефект

                     Субтилизин

                     H400 Силно токсичен за водните организми

                     H411 Токсичен за водните организми, с дълготраен ефект

                     Ензими (*2)

                     H317 Може да предизвика алергична кожна реакция

                     H334 Може да причини алергични или астматични симптоми или затруднения с дишането при вдишване

                     NTA като онечистване в MGDA и в GLDA (*3)

                     H351 Предполага се, че причинява рак

            Оценка и проверка: заявителят доказва съответствие с този критерий за крайния продукт и за всяко входящо вещество, присъстващо в концентрация, по-голяма от 0,010 % тегловни в крайния продукт. Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава, че нито едно от тези вещества не отговаря на критериите за класифициране с едно или повече предупреждения за опасност, изброени в таблица 2 във формата(ите) или агрегатното(ите) състояние(я), в които те присъстват в продукта.
         За веществата, посочени в приложения IV и V към Регламент (ЕО) № 1907/2006, които са освободени от задълженията за регистриране по член 2, параграф 7, букви а) и б) от посочения регламент, е достатъчна декларация в този смисъл от страна на заявителя.
         Заявителят предоставя подписана декларация за съответствие, придружена от декларации от доставчици, ако е целесъобразно, или ИЛБ, в който се потвърждава присъствието на входящи вещества, които изпълняват условията за дерогация.
         в)   Вещества, пораждащи сериозно безпокойство (ВПСБ)

         Крайният продукт не трябва да съдържа входящи вещества, които са идентифицирани в съответствие с процедурата, описана в член 59, параграф 1 от Регламент (ЕС) № 1907/2006, по която се установява списъкът с кандидат-вещества, пораждащи сериозно безпокойство.

            Оценка и проверка: заявителят предоставя подписана декларация за съответствие, придружена от декларации от доставчиците си, ако е целесъобразно, или ИЛБ, в който се потвърждава, че няма наличие на нито едно от кандидат-веществата от списъка.
         При подаване на заявлението се прави позоваване на най-актуалния списък с вещества, идентифицирани като пораждащи сериозно безпокойство.
         г)   Ароматизиращи вещества

         Всички входящи вещества, добавяни към продукта като ароматизираща съставка, се произвеждат и обработват в съответствие с правилника на Международната асоциация по ароматите (IFRA) (6). Производителят трябва да спазва препоръките в стандартите на IFRA за забрана, ограничена употреба и специфични критерии за чистота на веществата.
         В детергентите за ръчно миене на съдове, които са предназначени за професионални цели, не се допускат ароматни вещества.

            Оценка и проверка: доставчикът или производителят на ароматизиращите вещества, според случая, предоставя подписана декларация за съответствие.
         д)   Консерванти

                     i)

                     Продуктът може да включва консерванти само с цел запазване на продукта и само в дозата, подходяща за тази цел. Това не се отнася за повърхностноактивните вещества, които могат да имат и биоцидни свойства.

                     ii)

                     продуктът може да съдържа консерванти при условие че те не са биоакумулиращи. Даден консервант не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

                     iii)

                     Забранено е да се твърди или внушава върху опаковката или по какъв да е друг начин, че продуктът има антимикробно или дезинфекциращо действие.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен консервант, както и информация за неговите стойности на BCF и/или log Kow. Заявителят предоставя също и образец на опаковката.
         е)   Оцветителни агенти

         Оцветителните агенти в продукта не трябва да са биоакумулиращи.
         Даден оцветителен агент не се счита за биоакумулиращ при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF. За оцветителни агенти, одобрени за употреба в хранителни продукти, не е необходимо да се представя документация за потенциала им за биоакумулиране.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен оцветителен агент, както и информация за неговите стойности на BCF и/или log Kow, или документация, с която се показва, че оцветителният агент е одобрен за употреба в храни.
         ж)   Ензими

         Използват се само капсулирани ензими (в твърда форма) и ензими в течна форма/във форма на каша.

            Оценка и проверка: заявителят предоставя подписана декларация за съответствие, придружена от декларации от доставчиците, ако е целесъобразно, заедно с ИЛБ за който и да било добавен ензим.
         з)   Корозивни свойства

         Крайният продукт не трябва да се класифицира като „Корозивна (C) смес“ с H314 Причинява тежки изгаряния на кожата и сериозно увреждане на очите, като „Корозивна за кожата/дразнеща кожата, категории 1A, 1B, 1C“ смес в съответствие с Регламент (ЕО) № 1272/2008.

            Оценка и проверка: Заявителят предоставя на компетентния орган точната концентрация на всички входящи вещества, използвани в продукта, като част от формулировката или като част от смес, включена във формулировката, които са класифицирани като „Корозивни“ (C) с H314 в съответствие с Регламент (ЕО) № 1272/2008, заедно с ИЛБ за продукта.

            Критерий 5 — Опаковка

         а)   Съотношение тегло/полезно действие (WUR)

         Съотношението тегло/полезно действие (WUR) на продукта се изчислява само за първичната опаковка и не надвишава следните стойности за референтната доза.

                     Продуктов тип

                     WUR
                     (g/l воден разтвор на измиващ препарат)

                     Детергент за ръчно миене на съдове

                     0,6

               Първична опаковка, произведена от над 80 % рециклирани материали, се освобождава от това изискване.

            Оценка и проверка: заявителят предоставя изчисление на WUR за продукта. Ако продуктът се продава в различни опаковки (т.е. с различни обеми), изчислението трябва да бъде представено за всеки размер на опаковката, за който има заявление за присъждане на екомаркировка на ЕС.
         Стойността на WUR се изчислява, както следва:

            WUR = Σ ((Wi
             + Ui)/(Di * Ri
            )
         където:

                     Wi

                     :

                     теглото (g) на първичната опаковка (i);

                     Ui

                     :

                     теглото (g) в първичната опаковка (i) на опаковката, която не е рециклирана след употреба от потребителя. Ui = Wi, освен когато заявителят може да докаже друго;

                     Di

                     :

                     брой референтни дози, съдържащи се в първичната опаковка (i);

                     Ri

                     :

                     индекс за повторно пълнене Ri = 1 (опаковката не е използвана повторно със същата цел) или Ri = 2 (ако заявителят успее да докаже, че компонентът на опаковката може да се използва повторно за същата цел и се продават пълнители).

               Заявителят предоставя подписана декларация за съответствие, потвърждаваща съдържанието на рециклиран след употребата материал, заедно със съответната документация. Опаковката се смята за рециклирана след употреба, ако използваната за производството ѝ суровина е събрана от производителите на опаковки на етапа на търговското разпространение или на етапа на потреблението.
         б)   Проектиране на опаковките

         Пластмасовите опаковки трябва да бъдат проектирани така, че да се улесни ефективното рециклиране чрез избягване на потенциални замърсители или несъвместими материали, за които е известно, че могат да възпрепятстват разделянето или преработването, или да понижат качеството на рециклирания материал. Етикетът или ръкавният етикет, системата за затваряне и когато е приложимо, защитните покрития, не трябва да включват нито поотделно, нито заедно, материалите и компонентите, изброени в таблица 4. Помпените механизми (включително в спрейове) са освободени от това изискване.

            Таблица 4

            Материали и компоненти, изключени от елементите на опаковката

                     Елемент на опаковката

                     Изключени материали и компоненти (*4)

                     Етикет или ръкавен етикет

                                 —

                                 етикет или ръкавен етикет от PS, в комбинация с бутилка от PET, PP или HDPE

                                 —

                                 етикет или ръкавен етикет от PVC, в комбинация с бутилка от PET, PP или HDPE

                                 —

                                 етикет или ръкавен етикет от PETG, в комбинация с бутилка от PET

                                 —

                                 друг пластмасов материал за ръкавни етикети/етикети с плътност > 1 g/cm3, използвани с бутилка от PET

                                 —

                                 друг пластмасов материал за ръкавни етикети/етикети с плътност < 1 g/cm3, използвани с бутилка от PP или HDPE

                                 —

                                 етикети или ръкавни етикети, които са метализирани или са заварени към тялото на опаковката (вградено етикетиране)

                     Система за затваряне

                                 —

                                 система за затваряне от PS в комбинация с бутилка от PET, HDPE или PP

                                 —

                                 система за затваряне от PVC в комбинация с бутилка от PET, PP или HDPE

                                 —

                                 система за затваряне от PETG или материал за система за затваряне с плътност > 1 g/cm3 в комбинация с бутилка от PET

                                 —

                                 система за затваряне, изработена от метал, стъкло или EVA, които не са лесно отделими от бутилката

                                 —

                                 система за затваряне, изработена от силикон. Освободени са силиконовите системи за затваряне с плътност < 1 g/cm3 в комбинация с бутилка от PET и силиконовите системи за затваряне с плътност > 1g/cm3 в комбинация с бутилка от PEHD или PP.

                                 —

                                 Метално фолио или пломби, които остават закрепени към бутилката или системата за затваряне, след като продуктът е бил отворен

                     Защитни покрития

                     Полиамид, функционални полиолефини, метализирани и противосветлинни защитни покрития

            Оценка и проверка: заявителят предоставя подписана декларация за съответствие, посочваща състава на материала на опаковката, включително контейнера, етикета или ръкавния етикет, лепилата, системата за затваряне и защитното покритие, според случая, заедно със снимки или технически чертежи на първичната опаковка.

            Критерий 6 — Годност за употреба

         Продуктът трябва да има удовлетворително миещо действие при минимална температура и препоръчваната от производителя доза за твърдост на водата в съответствие с „Рамка за изпитване на ефективността на детергентите за ръчно миене“, на разположение на уебсайта за екомаркировката на ЕС (7).

            Оценка и проверка: заявителят предоставя документация, която доказва, че продуктът е бил подложен на изпитване при условията, определени в рамката, и че резултатите са показали, че при продукта е постигнато поне минималното необходимо миещо действие. Заявителят предоставя документация, която доказва съответствието с изискванията на лабораториите, включени в съответните хармонизирани стандарти за лабораториите за изпитване и калибриране, ако е целесъобразно.
         Може да се използва еквивалентно изпитване на действието, ако еквивалентността е била оценена и приета от компетентния орган.

            Критерий 7 — Информация за потребителите

         Продуктът се придружава от инструкции за правилна употреба, така че действието на продукта да бъде достигнато във възможно най-голяма степен и отпадъците да се сведат до минимум, както и да се намали замърсяването на водите и използването на ресурсите. Тези инструкции трябва да бъдат четливи или да включват графично представяне или картинки и да включват информация за следното:
         а)   Инструкции за дозиране

         Заявителят предприема необходимите стъпки, за да помогне на потребителите да спазват препоръчителната доза, като предостави указанията за дозиране и целесъобразна система за дозиране (например чашки).
         Инструкциите за дозировката включват препоръчителната доза за поне две степени на замърсяване и ако е приложимо, въздействието на твърдостта на водата при дозирането.
         Ако е приложимо, се предоставят показанията за най-често срещаната твърдост на водата в района, където е предназначено да бъде търгуван продуктът, или когато тази информация може да бъде намерена.
         б)   Информация за изхвърлянето на опаковката

         Първичната опаковка трябва да съдържа информация за начините за повторна употреба, рециклиране и правилно изхвърляне на опаковките.
         в)   Информация за околната среда

         Върху първичната опаковка се изписва текст, в който се подчертава значението на това да се използва правилната доза и най-ниската препоръчана температура, за да се сведе до минимум потреблението на енергия и вода и да се намали замърсяването на водата.

            Оценка и проверка: заявителят предоставя подписана декларация за съответствие заедно с образец на етикета на продукта.

            Критерий 8 — Информация, присъстваща в екомаркировката на ЕС

         Знакът трябва да бъде видим и четлив. Регистрационният/лицензионният номер на екомаркировката на ЕС трябва да фигурира върху продукта, да е четлив и да е ясно видим.
         Заявителят може да реши да включи незадължително каре за текст върху етикета, което съдържа следния текст:

                     —

                     Ограничено въздействие върху водната среда,

                     —

                     Намалено количество опасни вещества,

                     —

                     Изпитано почистващо действие.

            Оценка и проверка: заявителят предоставя подписана декларация за съответствие заедно с мостра от продуктовия етикет или образец на графичното оформление върху опаковката, върху която се поставя знакът за екомаркировка на ЕС, както и подписана декларация за съответствие.

            (1)  Регламент (ЕО) № 765/2008 на Европейския парламент и на Съвета от 9 юли 2008 г. за определяне на изискванията за акредитация и надзор на пазара във връзка с предлагането на пазара на продукти и за отмяна на Регламент (ЕИО) № 339/93 (ОВ L 218, 13.8.2008 г., стр. 30).

            (2)  Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 30.12.2006 г., стр. 1).

            (*1)  „Без ограничения“ означава: независимо от концентрацията, всички вещества, добавени умишлено, както и странични продукти и онечиствания от суровини (аналитичната граница на откриване).

               N/A
             не е приложимо.

            (3)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

            (4)  Дадено вещество не се счита за биоакумулиращо, при BCF < 100 или logKow < 3,0. Ако са налични стойностите както на BCF, така и на logKow, се използва най-високата измерена стойност на BCF.

            (5)  Регламент (ЕО) № 1223/2009 на Европейския парламент и на Съвета от 30 ноември 2009 г. относно козметичните продукти (ОВ L 342, 22.12.2009 г., стр. 59).

            (*2)  Включително стабилизатори и други помощни вещества в препаратите.

            (*3)  С концентрация под 0,2 % в изходния материал, при условие че общата концентрация в крайния продукт е по-ниска от 0,10 %.

            (6)  На разположение на уебсайта на IFRA: http://www.ifraorg.org

            (*4)  EVA — Етиленвинилацетат, HDPE — Полиетилен с висока плътност, PET — Полиетилентерефталат, PETG — Полиетилентерефталат, модифициран с гликол PP — Полипропилен, PS — Полистирен, PVC — Поливинилхлорид.

            (7)  Налична на адрес: http://ec.europa.eu/environment/ecolabel/documents/performance_test.pdf